อุลตร้าแมนเมบิอุส

อุลตร้าแมนเมบิอุส () เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 8 เมษายน ค.ศ. 2006 จนถึงวันที่ 31 มีนาคม ค.ศ. 2007 มีจำนวนตอนทั้งหมด 50 ตอน ออกอากาศทุกวันเสาร์ เวลา 17.30 - 18.00 น. ทางสถานีโทรทัศน์ ทีบีเอส ในประเทศญี่ปุ่น

ภาพรวม 
อุลตร้าแมนเมบิอุสเป็นผลงานครบรอบ 40 ปี ของซีรีส์อุลตร้าแมน โดยเป็นภาคต่อของละครชุดโทรทัศน์อุลตร้าแมนยุคโชวะตั้งแต่ "อุลตร้า คิว" ไปจนถึง "อุลตร้าแมน 80" และดำเนินเรื่องในโลกที่ไม่มีสัตว์ประหลาดหรือมนุษย์ต่างดาวปรากฏตัวบนโลกเป็นเวลาประมาณ 25 ปีนับตั้งแต่อุลตร้าแมน 80 กลับดาวอุลตร้าในตอนสุดท้าย (ตอนที่ 50) ของ 80

นอกจากนี้ไม่เพียงแต่นำเสนออุลตร้าแมนในยุคโชวะและสัตว์ประหลาดมนุษย์ต่างดาวยอดนิยมในอดีตเท่านั้น แต่ยังทำให้ตัวละครมีการพูดถึงเหตุการณ์ที่เกี่ยวข้องกับสัตว์ประหลาดและมนุษย์ต่างดาว รวมไปถึงคำพูด วลี และเหตุการณ์ในอดีตที่คนรู้จัก โดยได้มีการเชื่อมโยงกับผลงานก่อนหน้านี้ และนักแสดงจากผลงานดั้งเดิมสามารถกลับมารับบทอีกครั้งในบทบาทเดิม นอกจากการปรากฏตัวอีกครั้งของนักแสดง ยังมีการปรับปรุงตั้งค่าเส้นเรื่องโลกทัศน์ใหม่ที่เกี่ยวข้องกับผลงานที่ผ่านมาได้รับการกำหนดอย่างเป็นทางการ และปรับปรุงในส่วนที่นักแสดงไม่สามารถปรากฏตัวได้

เนื้อเรื่อง 
วันเวลาผ่านไปกว่า 25 ปี นับจากการปรากฏตัวครั้งสุดท้ายของเหล่าอุลตร้าแมนบนโลกมนุษย์ บัดนี้ โลกที่สงบสุขกำลังจะถูกคุกคามจากเหล่าสัตว์ประหลาด และมนุษย์ต่างดาวผู้ชั่วร้ายอีกครั้ง
เจ้าพ่ออุลตร้า ผู้บัญชาการกองกำลังพิทักษ์จักรวาล นครแห่งแสงสว่าง ได้มอบหมายให้อุลตร้าแมนเมบิอุส นักรบหนุ่มมือใหม่ ผู้ได้รับการฝึกฝนวิชาการต่อสู้จากอุลตร้าแมนทาโร่ มาประจำการบนโลกมนุษย์ เพื่อทำหน้าที่ปกป้องโลกให้พ้นจากภยันตราย และเพื่อเรียนรู้สิ่งสำคัญล้ำค่าจากโลกมนุษย์ เฉกเช่นเหล่าอุลตร้าแมนรุ่นพี่ในอดีต
เมบิอุสเดินทางมาแฝงตัวอยู่บนโลกในร่างของ ฮิบิโนะ มิไร เด็กหนุ่มผู้มีจิตใจบริสุทธิ์ และได้พบกับเพื่อนหนุ่มสาวชาวโลก ร่วมกันเป็นสมาชิกหน่วย Crew Guys ชุดใหม่ ร่วมกันปกป้องโลก และสานต่อมิตรภาพอันยาวนานระหว่าง มนุษย์โลก กับ เพื่อนร่างยักษ์สีเงิน ผู้มาจากนครแห่งแสงสว่าง

ตัวละคร

CREW GUYS 
ฮิบิโนะ มิไร (ヒビノ・ミライ)
ร่างมนุษย์ของ อุลตร้าแมนเมบิอุส โดยเมบิอุสจำแลงร่างมาจากบัน ฮิโรโตะ สาเหตุที่ใช้ร่างของฮิโรโตะนั้นเนื่องจากฮิโรโตะได้ช่วยเหลือเทสึโระพ่อของฮิโรโตะ แต่ถึงกระนั้นเมบิอุสช่วยเหลือฮิโรโตะไม่ทันเนื่องจากประตูมิติปิดลงไปทำให้เมบิอุสใช้รูปลักษณ์ของบัน ฮิโรโตะ เพื่อที่จะอยู่กับเพื่อนที่เป็นมนุษย์ตามเจตนารมย์ของฮิโรโตะ มิไรเป็นคนจิตใจดี มีน้ำใจและมองโลกในแง่ดี ในตอนจบนั้นเขาก็ได้กลับไปยังดินแดนแห่งแสง อาหารโปรดของเขาคือ ข้าวราดแกงกะหรี่ ซึ่งเขาติดใจหลังได้มาอาศัยบนโลกมนุษย์
ไอฮาระ ริว (アイハラ・リュウ)
รองหัวหน้าหน่วย Crew GUYS มีนิสัยใจร้อนในช่วงแรกยังอคติต่อสมาชิกของ Crew GUYS ที่มาใหม่ ภายหลังเป็นร่างสถิตย์ของอุลตร้าแมน ฮิคาริ ในตอนจบนั้นที่ยังเป็นสมาชิกหน่วย Crew GUYS อยู่ในฐานะหัวหน้าหน่วย
คาซามะ มารินะ (カザマ・マリナ)
อดีตนักแข่งรถมอเตอร์ไซค์ชื่อดังมีความสามารถพิเศษในการรับได้ยินเสียงที่เหนือกว่าคนปกติแต่กลับเป็นจุดอ่อนในการแข่งรถมอเตอร์ไซต์ ในตอนจบนั้นได้กลับมาเป็นนักแข่งรถมอเตอร์ไซค์อีกครั้ง และสามารถรักษาสัญญาที่ให้ไว้กับมิไรได้
อิคารุกะ จอร์จ (イカルガ・ジョージ)
อดีตนักฟุตบอลชื่อดังเจ้าของท่าลูกเตะดาวหาง ชอบเล่นแบบโชว์ออฟ ไม่สนใจสมาชิกคนอื่นในทีม จึงทำให้เพื่อนร่วมทีมต่างไม่ชอบขึ้นมาจึงถูกโค้ชไล่ออกจากทีม มีความสามารถในการพูดภาษาสเปน สิ่งที่เกลียดที่สุดคือ ทะเลและอวกาศ ในตอนจบนั้นได้กลับมาเป็นนักฟุตบอลอีกครั้ง และสามารถรักษาสัญญาที่ให้ไว้กับมิไรได้
อามากาอิ โคโนมิ (アマガイ・コノミ)
อดีตครูอนุบาล มีนิสัยซุ่มซ่ามแต่จิตใจดี ภายในหน่วยทำหน้าที่ค้นหาข้อมูลสัตว์ประหลาดที่ปรากฏตัวร่วมกับเทปเป ในตอนจบนั้นได้กลับมาเป็นครูอนุบาลอีกครั้ง และสามารถรักษาสัญญาที่ให้ไว้กับมิไรได้
คุเสะ เทปเป (クゼ・テッペイ)
นักศึกษาแพทย์  ที่มีความรู้เรื่องของสัตว์ประหลาดดี จนมีฉายาว่า "ด็อกเตอร์สัตว์ประหลาด" ภายในหน่วยทำหน้าที่ค้นหาข้อมูลสัตว์ประหลาดที่ปรากฏตัวร่วมกับโคโนมิ โดยเหตุผลที่เข้าร่วมหน่วย GUYS เนื่องจากต้องการอิสระที่ถูกแม่ที่ถูกบังคับมาตลอด ท้ายที่สุดก็สามารถปรับความเข้าใจกับแม่ของตนได้ ในตอนจบนั้นได้กลับมาเป็นนักศึกษาแพทย์อีกครั้ง เมื่อเรียนจบจึงทำงานเป็นแพทย์ในโรงพยาบาลของพ่อของเทปเป และสามารถรักษาสัญญาที่ให้ไว้กับมิไรได้ 
ซาโคมิตสึ ชินโกะ (サコミズ・シンゴ)
หัวหน้าหน่วย Crew GUYS คนปัจจุบัน เขาเป็นคนใจเย็น ชื่นชอบการดื่มกาแฟ และเป็นร่างสถิตย์ของ โซฟี่ ในภายหลัง ตัวจริงมีอายุประมาณ 60 ปี แต่ร่างกายที่ยังเป็นหนุ่มไม่แก่ตามวัย เนื่องจากเขาเดินทางในอวกาศเป็นประจำเมื่อ 40 ปีก่อน จึงได้รับผลจาก อุราชิมะเอฟเฟค ซึ่งก็คือการแก่ช้ากว่าตอนอยู่บนโลก เขาเป็นผู้บัญชาการของหน่วย GUYS Japan แต่ปิดเป็นความลับต่อสมาชิก GUYS เพราะต้องการตรวจสอบการทำงานผู้ใต้บังคับบัญชา

สมาชิกคนอื่นๆ 
เซริซาวะ คาซึยะ (セリザワ・カズヤ)
อดีตหัวหน้าหน่วย Crew GUYS เป็นคนที่ริวให้ความเคารพเป็นอย่างมาก คาซึยะกลายเป็นร่างสถิตย์ของอุลตร้าแมนฮิคาริโดยบังเอิญ ในตอนแรกนั้นเขามาเพื่อกำจัดโบกัลเพียงอย่างเดียว ไม่สนใจผลกระทบต่อชาวโลก ผู้ใดขัดขวางการล้างแค้น เขาจะกำจัดทิ้งเสีย แต่เมื่อปราบโบกัลได้สำเร็จ เจ้าแม่อุลตร้าก็ได้รับตัวเขากลับไปรักษาที่ดินแดนแห่งแสง และภายหลังกลับมาช่วยเหลือเมบิอุสเป็นบางครั้ง นอกจากนี้เขายังร่วมการต่อสู้กับ มนุษย์ดาวเอมเพร่า กับเมบิอุสในตอนท้าย และได้กลับไปยังดินแดนแห่งแสงพร้อมกับเมบิอุส
เสนาธิการ โทริยามะ จูอิจิ (トリヤマ・ジュウキチ補佐官)
เสนาธิการของหน่วย GUYS ชอบเล่นกีฬากอล์ฟ และมีความสามารถทางเคนโด แต่ส่วนมากมักเป็นตัวตลกในหน่วย
เลขาเสนาธิการ มารุ (マル補佐官秘書)
เลขาของหน่วย GUYS ชอบสอดแทรกพูดกับสมาชิกคนอื่นๆ ก่อน เสนาธิการ โทริยามะ
มิซาคิ ยูคิ (ミサキ・ユキ)
ตัวแทนผู้บรรชาการของหน่วย GUYS ทำหน้าที่รายงานสัตว์ประหลาดที่ปรากฏตัว
หัวหน้าหน่วยซ่อมบำรุง อาราอิโสะ (アライソ整備長)
ผู้ดูแลและซ่อมบำรุงยานรบของหน่วยพิทักษ์โลกตั้งแต่ เจ็ทวิทอล ถึง กันฟินิกซ์ และเป็นผู้คิดค้นการใช้ระบบ METEOR ด้วย
อิซานะ ฮิโรชิ (イサナ・ヒロシ, 勇魚 洋)
ผู้บรรชาการของ Crew GUYS Ocean เป็นคนที่ดูมีลับลมคมนัย แต่เป็นที่พึ่งพาให้กับคนในหน่วย Crew GUYS Ocean และยังช่วยเหลือ หน่วย GUYS สาขาญี่ปุ่น และยังเป็นคนที่ได้ยินเรื่องที่มิไรคุยกับริวและเตือนให้ระวังในเรื่องตัวตนของเขา

ตัวละครอื่นๆ 
คุเสะ เคย์โกะ (クゼ・ケイコ)
แม่ของเท็ปเป ต้องการให้เทปเปเป็นหมอเพื่อสืบทอดกิจการต่อจากพ่อของตน
คุเสะ เทตสึฮารุ (クゼ・テツハル)
พ่อของเทปเป มีอาชีพเป็นแพทย์และเป็นเจ้าของโรงพยาบาล
บัน เท็ตสึโระ (バン・テツロウ)
พ่อของฮิโรโตะ
บัน ฮิโรโตะ (バン・ヒロト)
ร่างมนุษย์ต้นแบบของเมบิอุส ลูกชายเพียงคนเดียวของเทสึโระ เป็นมนุษย์คนเดียวที่กำเนิดในดาวอังคาร ในตอนที่จะกลับมายังโลกได้เกิดมิติอัลตร้าโซน บัน ฮิโรโตะ ได้สละชีวิตของตนเพื่อช่วยเหลือคนภายในยานอวกาศ แล้วเมบิอุสไม่สามารถช่วยได้ทัน จึงทำให้ บัน ฮิโรโตะ ถูกดูดเข้าไปในมิติอัลตร้าโซน และไม่สามารถกลับมาได้
จินงุจิ อายะ (ジングウジ・アヤ)
นักสมุทรศาสตร์ที่ปรากฎตัวในภาค เมบิอุส และพี่น้องอุลตร้า และในตอนที่ 43-44

อุลตร้าแมนเมบิอุส

ประวัติที่มา

ข้อมูลจำเพาะ 
 อายุ: 6,800 ปี (เทียบเท่ามนุษย์ชาวโลกเป็นวัยเทียบเท่ากับนักศึกษาปีที่ 1)
 ระยะเวลาในการต่อสู้: 3 นาที

เมบิอุสเบรซ

การแปลงร่าง 
เมื่อ มิไร ทำการแปลงร่างของเขาจะยกศอกชูเมบิอุสเบรซขึ้นแล้วใช้มือขวารูดผ่านหน้าเมบิอุสเบรซ ท่าบินในตอนแรกจะยกศอกเหมือนตอนเปลี่ยนร่าง แต่ถัดมาก็จะเปลี่ยนเป็นท่าบินโดยกางมือ 5 นิ้ว เช่นเดียวกับ อุลตร้าแมนทาโร่ ท่วงท่าในการต่อสู้ของเมบิอุส จะดูเหมือนพี่น้องอุลตร้าหลาย ๆ คนรวมกัน ในร่างอุลตร้าแมนของเมบิอุส จะยังคงมีเมบิอุสเบรซติดอยู่ที่ข้อมือ สามารถเรียกดาบแสงออกมาใช้งานได้

ท่าไม้ตาย 
เมเบียมชู้ต (メビュームシュート)
เมเบียมเบลด (メビュームブレード)
ไลท์นิ่งเคาท์เตอร์ (ライトニングカウンター)
ไลท์นิ่งเคาท์เตอร์ ซีโร่ (ライトニングカウンター・ゼロ)
เมบีมไดนาไมต์ (メビュームダイナマイト)
ไลท์นิงแสลชเชอร์ (ライトニングスラッシャー)

ท่าและความสามารถอื่นๆ 
เมบิอุสพั๊นซ์ (メビウスパンチ)
เมบิอุสคิ๊ก (メビウスキック)
เมบิอุสช็อป (メビウスチョップ)
เมบิอุส-สปินคิ๊ก (メビウスピンキック)
ไจแอนท์เมบิอุสวิงก์ (ジャイアントメビウスゥイング)
เมบิอุสพาวเวอร์ริฟต์ (メビウスパワーリフト)
เฮดร็อค (ヘッドロック)
เมเบียมสแลช (メビュームスラッシュ)
เมเบียมบินเกอร์ (メビュームピンガー)
เมบิอุสดีเฟนท์เซอร์เคิล (メビウスディフェンサークル)
เมบิอุสดีเฟนท์โดม (メビウスディフェンスドーム)
เมเบียมชาร์จ (メビュームチャージ)
เมเบียมสไตรค์ (メビュームストライク)
แปลงข้อมูล (データ化)
ลูกเตะดาวตก (流星キック)
เทเลพอร์เทชัน (テレポーテーション)
ฉีดพลังงาน (エネルギー注入)
ทวิงเคิลเวย์ (トゥインクルウェイ)
อัลตร้าไซโคไคเนซิส (ウルトラ念力)

เมบิอุสเบรฟ 
เมบิอุสที่ได้ยืมพลังจากฮิคาริ โดยเมบิอุสเบรซและไนท์เบรซ ทำการรวมอาวุธจนกลายเป็นดาบแสง มีร่างกายที่บึกบึนขึ้น ถนัดการโจมตีด้วยดาบเป็นหลัก

ท่าที่พัฒนาจากเมเบียมไนท์เบลด
เบลดโอเวอร์โหลด (ブレードオーバーロード)
แบชเบลดแอ็กแท็ค (バッシブレードアタック)
สปินเบลดแอ็กแท็ค (スピンブレードアタック)
เบลดชู้ต (ブレードシュート)
แอคติเบลดแอคแทค (アクティブレードアタック)
เบลดสแลช (ブレードスラッシュ)
เมเบียมไนท์เบลดแอคแทค (メビュームナイトブレードアタック)

เมบิอุสเบิร์นนิ่งเบรฟ 
เมบิอุสที่เปลี่ยนร่างด้วยพลังไฟ ซึ่งเป็นร่างที่เกิดจากการฝึกฝนพิเศษระหว่างเมบิอุสและทาโร่ โดยในการเปลี่ยนร่างครั้งแรกนั้นเกิดจากพลังแรงใจของเพื่อนของหน่วย GUYS

ท่าไม้ตาย
เมเบียมเบิสต์ (メビュームバースト)
เบิร์นนิ่งเมบิอุสสปินคิ๊ก (バーニングメビウスピンキック)
เบิร์นนิ่งเมเบียมไดนาไมต์ (バーニングメビュームダイナマイト)

ฟินิกซ์เบรฟ 
เมบิอุสที่รวมร่างกับอุลตร้าแมนฮิคาริและสมาชิกหน่วย GUYS ทั้ง 5 คน มีลักษณะที่ต่างจากร่างเบรฟ คือ อุปกรณ์ของเมบิอุสและอุปกรณ์ของฮิคาริจะอยู่ที่ต้นแขนคนละด้าน

ท่าไม้ตาย
เมเบียมไนท์ชู้ต (メビュームナイトシュート)
เมเบียมฟินิกซ์ (メビュームフェニックス)
เมเบียมทวินซอร์ด (メビュームツインソード)

ร่างต่อสู้อื่นที่ไม่ปรากฏในเนื้อเรื่องหลัก 
เมบิอุสอินฟินิตี้ (メビウスインフィニティー)
กลิตเตอร์เวอร์ชัน (グリッターバージョン)

พลังที่ถูกนำไปใช้กับอุลตร้าแมนคนอื่น 
อุลตร้าแมนกิงกะวิกตอรี่ (ウルトラマンギンガビクトリー)
อุลตร้าแมนออร์บ เบิร์นไมท์ (ウルトラマンオーブ バーンマイト)
อุลตร้าแมนออร์บ เมเบียมเอสเปเชียลลี่ (ウルトラマンオーブ メビュームエスペシャリー)
อุลตร้าแมนจี๊ด เบรฟชาเลนเจอร์ (ウルトラマンジード ブレイブチャレンジャー)
อุลตร้าแมนจี๊ด ไฟเยอร์ลีดเดอร์ (ウルトラマンジード ファイヤーリーダー)

อุลตร้าแมนฮิคาริ / ฮันเตอร์ไนท์สึรุกิ

ประวัติที่มา (ฮิคาริ) 
นักวิทยาศาสตร์ชาว M78 ดาวอุลตร้า ที่หลงใหลในความสวยงามของดาวอาร์ป แต่ต่อมา เมื่อเขามากลับที่ดาวอาร์ปอีกครั้ง ได้พบว่า ดาวอาร์ปได้ถูกสัตว์ประหลาดโบว์กัลทำลายจนกลายเป็นดาวเพลิง ด้วยความแค้นนั้น ทำให้อุลตร้าแมนฮิคาริโดนครอบงำด้วยเกราะ อาร์บเกียร์ แห่งความแค้น และเดินทางเพื่อตามล่าปีศาจโบว์กัลจนมาถึงโลก ในช่วงที่เขายังมีเกราะแห่งความมืด ผู้คนบนโลกจะเรียกเขาว่า ฮันเตอร์ไนท์สึรุกิ

ข้อมูลจำเพาะ (ฮิคาริ) 
 อายุ: 22,000 ปี

ไนท์เบรซ และ ไนท์เบลด 
การแปลงร่างของเขาจะทำการปักมีดสั้นลงไปในไนท์เบรซที่อยู่ข้อมือขวา ในช่วงที่ยังมีเกราะแห่งความมืด ท่าบินของเขาจะยกศอกขวาตลอด แต่เมื่อไม่มีเกราะ ไนท์เบรซ จะยังคงอยู่แม้จะเข้าสู่ร่างของอุลตร้าแมนแล้วและสามารถกลายเป็นดาบได้เช่นเดียวกับเมบิอุส ที่สำคัญยังเป็นกุณแจสำคัญในการเปลี่ยนเป็นร่างเมบิอุสเบรฟของเมบิอุสด้วย

ท่าไม้ตาย (ฮิคาริ) 
ไนท์ชู้ต (ナイトシュート)
ไนท์บีมเบลด (ナイトビームブレード)
เบลดช็อต (ブレードショット)
ฮอตโรดชู้ต (ホットロードシュート)
ฮอตโรดแฟลช (ホットロードフラッシュ)

อุลตร้าแมนในอดีต

GUYS / CREW GUYS

CREW GUYS JAPAN

อาวุธและอุปกรณ์ 
เมมโมรี่ดิสเพลย์
อุปกรณ์สื่อสารสารพัดประโยชน์ของสมาชิกทีม Crew GUYS และยังสามารถเชื่อมต่อกับ มาเกตมอนสเตอร์ เพื่อเรียกสัตว์ประหลาดออกมาช่วยต่อสู้ได้
ไทรเกอร์ซ็อต
ปืนประจำกายของสมาชิก Crew GUYS เป็นอาวุธปืนเลเซอร์ที่สามารถกลางลำกล้องออก เพื่อเพิ่มระยะยิงได้ 
เมเทโอซ็อต
ปืนไรเฟิ่ลพลังสูง ซึ่งปรากฎในตอนที่ 19 ใช้งานโดยเชื่อมต่อกับเม็มโมรี่ดิสเพลย์ มีอานุภาพการยิงรุนแรงกว่าไทรเกอร์ช็อต
GUYS ทัฟบุ๊ค
ปรากฎครั้งแรกในตอนที่ 24 เป็นคอมพิวเตอร์ขนาดเล็ก ใช้สำหรับเก็บรักษามาเกตมอนสเตอร์ และเชื่อมต่อส่งผ่านข้อมูลผ่านมาเกตแคปซูลอื่น ๆ ได้

ยานรบ 
GUYS กันฟินิกซ์ (GUYSガンフェニックス)
กันฟินิกซ์สไตรค์เกอร์ (ガンフェニックストライカー)
GUYS กันวิงเกอร์ (GUYSガンウィンガー)
GUYS กันโหลดเดอร์ (GUYSガンローダー)
GUYS กันบูสเตอร์ (GUYSガンブースター)
GUYS กันสปีเดอร์ (GUYSガンスピーダー)

ยานรบอื่นๆ 
ซีวิงเกอร์ (シーウィンガー)

สัตว์ประหลาดและมนุษย์ต่าวดาวที่ปรากฏ

รายชื่อตอน

อุลตร้าแมนเมบิอุส ภาคนอกตำนาน อภิมหาสงครามทางช้างเผือก 
อุลตร้าแมนเมบิอุส ภาคนอกตำนาน อภิมหาสงครามทางช้างเผือก () เป็นเรื่องราวภาคต่อจากทีวีซีรีส์ที่ออกอากาศสิ้นสุดลง ได้มีการตีพิมพ์ลงในนิตยสารเทเลบิคุง ของสำนักพิมพ์โชงาคุคัง และ นิตยสารเทเลบิแม็กกาซีน ของ สำนักพิมพ์โคดันฉะ ตั้งแต่ฉบับเดือน มิถุนายน ค.ศ. 2007 โดยฉบับของเทเลบิคุงได้ อุจิยามะ มาโมรุ มาเป็นผู้วาดมังงะในชื่อตอน "สู้สิ! พี่น้องอุลตร้า" (戦え! ウルトラ兄弟) และถือเป็นการกลับมาทำในรอบ 26 ปีนับจากทำมังงะเรื่อง "สงครามทางช้างเผือกของนักรบอุลตร้า" (ウルトラ戦士銀河大戦争) โดยในเรื่องนี้ได้มี เมรอส ที่เคยปรากฎตัวในมังงะเรื่อง "เดอะ อุลตร้าแมน" กลับมาปรากฎตัวและมีบทบาทอีกครั้ง ในส่วนของฉบับเทเลบิแม็กกาซีนเป็นการทำรูปแบบนิยายภาพประกอบโดยเป็นภาพนิ่งจากภาพของไลฟ์แอคชัน

นอกจากนี้ในรูปแบบมังงะยังได้มีการตีพิมพ์ลงในนิตยสารโคโระโคโระอิจิบัง ฉบับที่ 14 และ 15 ของสำนักพิมพ์โชงาคุคัง โดยมีเนื้อเรื่องเชื่อมโยงไปที่ DVD เพลย์มูวี่ DX อุลตร้าค็อกพิต และการแสดงโชว์บนเวทีในงานอุตร้าแมนเฟสติวัลประจำปี 2007 อีกด้วย

ในส่วนของเวอร์ชันมังงะนั้น ได้มีการทำแบบรวมเล่ม ออกวางจำหน่ายไปเมื่อวันที่ 3 เมษายน ค.ศ. 2008 (โดยได้เขียนเนื้อหาเพิ่มเติมบางส่วน แต่ส่วนที่เคยตีพิมพ์ลงในนิตยสารโคโระโคโระอิจิบังไม่ถูกรวมกัน) และในส่วนของนิยายภาพประกอบที่เคยมีการตีพิมพ์ลงในนิตยสารเทเลบิแม็กกาซีนนั้นก็ได้มีการวางจำหน่ายเป็น "สมุดภาพทีวีของโคดันฉะ" วางจำหน่ายเมื่อเดือน ตุลาคม ค.ศ. 2007

อุลตร้าแมนที่ปรากฏตัว 
หมายเหตุ: อุลตร้าแมนที่ปรากฏในนิตยสารและสื่อต่างๆ

การออกอากาศ 
อุลตร้าแมนเมบิอุส ออกอากาศทุกวันเสาร์ เวลา 17.30 - 18.00 น. ทางสถานีโทรทัศน์ ทีบีเอส ในประเทศญี่ปุ่น

ในประเทศไทยได้ซื้อลิขสิทธิ์โดยบริษัท ดรีม เอกซ์เพรส (เดกซ์) จำกัด โดยจำหน่ายในรูปแบบ VCD และ DVD และได้ออกอากาศทางสถานีโทรทัศน์โมเดิร์นไนน์ทีวี ในรายการ คิดส์โซน โดยออกอากาศทุกวันอาทิตย์ เวลา 7.30 น. - 8.00 น. ตั้งแต่วันที่ 27 มิถุนายน พ.ศ. 2553 และกลับมาออกอากาศใหม่ทางช่อง เวิร์คพอยท์ทีวี ทุกวันอาทิตย์เวลา 06:30 - 07:00

อ้างอิง

หมายเหตุ

เชิงอรรถ

ข้อมูลที่มา

ข้อมูลลิงก์ 
 เว็บไซต์อย่างเป็นทางการ

ม